(న్యూఢిల్లీ నుంచి ఆంధ్రజ్యోతి బిజినెస్ ప్రతినిధి) సంవత్సరాంతం నాటికి భారత మార్కెట్లో 10 శాతం మార్కెట్ వాటాను చేజిక్కించుకోవాలని లక్ష్యంగా పెట్టుకున్నట్లు హానర్ ఇండియా డైరెక్టర్ పి సంజీవ్ వెల్లడించారు. మంగళవారం నాడిక్కడ హువే ఇండియా డైరెక్టర్ అలెన్ వాంగ్తో కలిసి మార్కెట్లోకి 4జి వోల్టే స్మార్ట్ఫోన్ హానర్ 6ఎక్స్ను విడుదల చేసిన సందర్భంగా ఆయన మాట్లాడుతూ.. తక్కువ ధరలతో కొత్త టెక్నాలజీలతో కూడిన స్మార్ట్ఫోన్లను తీసుకురావటం ద్వారా మార్కెట్ వాటాను పెంచుకోవాలని చూస్తున్నట్లు చెప్పారు. ఇందులో భాగంగానే మిడ్ -ఎకనామీ స్మార్ట్ఫోన్స్ విభాగంలో హారన్ 6ఎక్స్ను తీసుకువచ్చినట్లు తెలిపారు. భారత మార్కెట్లో పట్టును చేజిక్కించుకునే ఉద్దేశంతో హానర్ 6ఎక్స్ను 3జిబి, 4జిబి రామ్ తో తీసుకువచ్చినట్లు సంజీవ్ వెల్లడించారు. యువతను టార్గెట్గా చేసుకుని తీసుకువచ్చిన ఈ ఫోన్ ధరలు వరుసగా 12,999 రూపాయలు, 15,999 రూపాయలని ఆయన తెలిపారు. తెలుగు సహా పన్నెండు ప్రాంతీయ భాషలకు సపోర్ట్ చేయటంతో పాటు ఫింగర్ ప్రింట్ సెన్సర్, కటింగ్ ఎడ్జ్ డ్యూయ ల్ లెన్స్ రియర్ కెమెరా, రెండు ఫేస్బుక్ ఖాతాలు, రెండు వాట్సప్ నంబర్లను వినియోగించేలా ఉండటం హానర్ 6ఎక్స్ ప్రత్యేకతలని ఆయన పేర్కొన్నారు. ఈ స్మార్ట్ఫోన్ను ప్రత్యేకంగా ఇ-కామర్స్ పోర్టల్ అమెజాన్ ఇండియాలో విక్రయించనున్నట్లు సంజీవ్ తెలిపారు. గత ఏడాది హానర్ గ్లోబల్ విక్రయాలు 29 శాతం వృద్ధి చెంది 13.9 కోట్ల యూనిట్లకు చేరుకున్నాయని చెప్పారు. ప్రస్తుతం హువే.. బెంగళూరులో ఏడు వేల మంది ఉద్యోగులతో ఆర్ అండ్ డి సెంటర్ను నిర్వహిస్తోందని అన్నారు. దీర్ఘకాలిక లక్ష్యాలకు అనుగుణంగా భారతలో కార్యకలాపాలను విస్తరిస్తూ వస్తున్నట్లు సంజీవ్ తెలిపారు.
(newdhilly nunchi aandhrajyoti bijines pratinidhi) samvatsaraantam naatiki bhaarata marketlo 10 saatam market vaataanu chejikkinchukovalani lakshyamgaa pettukunnatlu hanar india director pi sanjiv velladinchaaru. mangalavaaram nadikkada huve india director alen vaangto kalisi marketloki 4ji volte smartfone hanar 6exnu vidudala chesina sandarbhamgaa aayana maatlaadutuu.. takkuva dharalatho kotta technologylatho kuudina smartphonlanu teesukuraavatam dwara market vaataanu penchukovaalani chustunnatlu cheppaaru. indulo bhagamgane mid -ekanami smartfones vibhaagamlo haran 6exnu teesukuvacchinatlu telipaaru. bhaarata marketlo pattunu chejikkinchukune uddesamto hanar 6exnu 3jibi, 4jibi ram thoo teesukuvacchinatlu sanjiv velladinchaaru. yuvatanu targetga chesukuni teesukuvacchina ee fon dharalu varusagaa 12,999 roopaayalu, 15,999 roopaayalani aayana telipaaru. telugu sahaa pannendu praantiiya bhashalaku saport cheyatamtho paatu fingar print senser, kating edz due lus lens rear kemera, rendu fasebook khaataalu, rendu watsap nambarlanu viniyoginchela undatam hanar 6ex pratyekatalani aayana perkonnaru. ee smartphonnu pratyekamgaa i-comers portal amezan indialo vikrayinchanunnatlu sanjiv telipaaru. gatha edaadi hanar global vikrayaalu 29 saatam vruddhi chendi 13.9 kotla unitlaku cherukunnayani cheppaaru. prastutam huve.. bengalurulo edu vela mandi udyogulato ar and di centarnu nirvahistondani annaru. deerghakaalika lakshyaalaku anugunamgaa bhaaratalo kaaryakalaapaalanu vistaristuu vastunnatlu sanjiv telipaaru.